**Priprema za realizaciju ishoda učenja u nastavi koja uključuje razvoj ključnih kompetencija**

**Škola: OŠ „Srbija” Bar**

**Ime/na i prezime/na nastavnica: *Adrijana Halimić, Dina Beharović, Jelena Nikolić, Jelena Tošković, Lucija Peričić, Milanka Nedović, Nina Žugić, Sadeta Velović, Suzana Baltić***

|  |  |
| --- | --- |
| **1. Predmet/predmeti, integrisana nastava, Vannastavna/vanškolska aktivnost:** | **Integrisana nedjelja, višepredmetna nastava: *Crnogorski-srpski, bosanski, hrvatski jezik i književnost; Matematika; Engleski jezik; Informatika sa tehnikom; Biologija; Priroda; Likovna kultura; Muzička kultura*** |
| **2. Tema** (za projekt/ integrisanu nastavu/ aktivnost) /  **Obrazovno/ vaspitni ishod** (za predmet)**:** | Aktivnosti povodom obilježavanja ***Međunarodnog dana šuma, 21.- og marta*** |
| **3. Ishodi učenja**  (iz službenog programa za određeni predmet) | ***Crnogorski- srpski, bosanski, hrvatski jezik i književnost***   * Učenici shodno svom uzrastu stvaraju odgovarajuće usmene i pisane tekstove u kojima do izražaja dolazi originalnost, kreativnost i stvaralačko mišljenje i primjenjuju osnovna znanja o njihovom oblikovanju * Uz podsticaj nastavnika izražavaju zapažanja, misli i osjećanja nakon slušanja književnoumjetničkog teksta i povezuju sadržaj teksta sa vlastitim iskustvom, upoređuju svoja zapažanja, misli i osjećanja sa zapažanjima drugih učenika, navode sličnosti i razlike između književnoumjetničkog teksta i sopstvenog iskustva |
| ***Matematika***   * Preko tabele prikazuju razvrstavanje predmeta na osnovu jedne ili više osobina, čitaju prikazane podatke i primjenjuju ih na situacije iz realnog života |
| ***Engleski jezik***   * Identifikuju imenujući predmete, prepoznaju fonetsko- fonološke, akcentske, ritmičke i intonacijske uzorke engleskog jezika * Prepoznaju i čitaju napisanu, a prethodno usmeno izgovorenu riječ |
| ***Biologija***   * Objašnjavaju karakteristike šumskog ekosistema Crne Gore * Obrazlažu vezu između šuma i klimatskih promjena * Sagledavaju posljedice degradacije i zagađivanja šuma * Procjenjuju značaj pošumljavanja |
| ***Priroda***   * Objašnjavaju specifična obilježja nacionalnih parkova Crne Gore |
| ***Informatika sa tehnikom***   * Kreiraju dokument i formatiraju ga po sopstvenoj želji * Kreiraju prezentaciju u *Power Point* programu |
| ***Muzička kultura***  ***•*** Pjevaju umjetničku pjesmu uvažavajući muzičke izražajne elemente i njena stilska obilježja , opisuju utiske koje je na njih ostavila kompozicija, izražavaju svoje utiske likovno, literarno |
| ***Likovna kultura***   * Izrađuju crtež koristeći popunjavanje površina različitim kombinacijama linija * Kreiraju rad koristeći postupno izrađivanje i nizanje oblika |
| **4. Ključne kompetencije**  (aktivnosti učenika i oznaka ishoda učenja KK čijem se postizanju doprinosi kod učenika) | ***1. Kompetencija pismenosti***   * Primjenjuju osnovne standarde jezika u čitanju i pisanju(1. 1. 1.) * Upotrebljavaju naučena pravila gramatike i pravopisa, te vokabular primjeren kontekstu u pisanju i govoru(1. 1.2.) * Učestvuju aktivno u interpersonalnoj komunikaciji(1.1.3) * Upoređuju pojmove i podatke iz različitih izvora(1. 1.6.) * Iskazuju interesovanje i otvorenost prema učešću u konstruktivnom dijalogu saopštavajući argumente i adekvatno reagujući na argumente drugih, prihvatajući ih ili opovrgavujući(1. 1. 10.)   ***2. Kompetencija višejezičnosti***   * Sluša, čita, govori i piše jedan strani (po pravilu engleski) jezik na nivou A1 Zajedničkog evropskog referentnog okvira za jezike(1. 2. 1.) * Prepoznaje specifičnosti stranog jezika i tipične razlike u odnosu na maternji jezik (npr.transkripcija, upotreba velikog slova, persiranje i sl.)(1. 2. 3.) * Koristi odgovarajuće situacije i izvore za učenje stranih jezika (npr. crtani filmovi, slikovnice, video)(1. 2. 3.)   ***3. Matematička kompetencija i kompetencija u nauci, tehnologiji i inženjerstvu***   * Prepoznaje da se mnoge prirodne pojave i procesi mogu opisati naučnim zakonima, modelima i teorijama((1. 3. 2.) * Čita, upoređuje i prikazuje podatke tabelarno i grafički koristeći po potrebi digitalne alate(1. 3. 7.) * Prihvata matematičke iskaze uočavajući da se njima mogu opisati pojave u prirodi i prirodni zakoni(1. 3. 10) * Pokazuje sistematičnost, preciznost i istrajnost u radu i uči na greškama(1. 3. 11.)   ***4. Digitalna kompetencija***   * Koristi različite izvore informacija i podataka u digitalnom okruženju(1. 4. 3.) * Kreira i uređuje digitalne sadržaje koristeći različite digitalne alate(1. 4. 6.) * Iskazuje otvorenost i radoznalost prema korišćenju digitalno komunikacionih tehnika i inovacija(1. 4. 9.)   ***5. Lična, društvena i kompetencija učenja kako učiti***   * Primjenjuje pravila ponašanja i primjerene komunikacije prepoznavajući važnost uspostavljanja pravila i razloge njihovog uvodjenja(1. 5. 1.) * Upravlja vlastitim procesom učenja uz podrškau, odabirajući pristup učenju i strategije učenja koje su mu najprikladnije(1. 5. 3.) * Pronalazi dokaze za svoje tvrdnje(1. 5. 7.) * Poštuje različitost drugih i njihove potrebe izgrađujući sopstveni integritet i odnose s drugima na principu uvažavanja i empatije(1. 5. 15.) * Izgrađuje motivaciju za postizanje ciljeva u učenju i životu, gradi samopouzdanje, iskazuje spremnost za rješavanje problema i otvorenost promjenama(1. 5. 16.)   ***6. Gradjanska kompetencija***   * Prepoznaje vrijednosti društvenih grupa iz svog okruženja (npr. porodica, razred, škola, dječji savez, ekolozi, gorani, izviđači i sl.)(1. 6. 4.) * Prepoznaje značaj prirodnih resursa i zaštite životne sredine u očuvanju kvaliteta života(1. 6. 5.) * Učestvuje u društveno korisnim aktivnostima na nivou razreda i škole(1. 6. 9.) * Iznosi svoje mišljenje i stavove o rješavanju problema, uz uvažavanje mišljenja drugih1. 6. 10.) * Ističe važnost odgovornog odnosa prema životnoj sredini(1. 6. 16.) * Iskazuje interesovanje za događaje u svojoj sredini podržavajući različitosti(1. 6. 17.)   ***7. Preduzetnička kompetencija***   * Izrađuje jednostavni projektni prijedlog djelotvorno, koristeći raspoložive resurse(1. 7. 2.) * Prepoznaje uticaj svojih izbora i ponašanja na zajednicu i sredinu(1. 7. 5.) * Sarađuje sa drugima kako bi se ideje pretočile u aktivnosti(1. 7. 7.) * Iskazuje empatiju prema drugima, inicijativu i izražen interes za dobrobit ljudi i životne sredine(1. 7. 11.)   ***8. Kompetencija kulturološke svijesti i izražavanja***   * Povezuje različite uloge i doživljaje u kulturnim i umjetničkim ostvarenjima(1. 8. 2.) * Uključuje se u stvaralačke aktivnosti u školi i zajednici (npr. učestvuje u folkloru, horu, crta i slika, igra uloge u predstavi, posjećuje kulturne manifestacije– izložbe, pozorišne predstave za djecu, priredbe, folklorne igre, manifestacije u virtuelnom/digitalnom prostoru i sl.)(1. 8. 5.) * Poštuje slobodu u kulturnim i drugim stvaralačkim iskustvima i izražavanjima(1. 8. 6.) |
| **5. Ciljna grupa** | Učenici I- IX-og razreda |
| **6. Broj časova i vremenski period realizacije** | 13 časova u toku jedne radne nedjelje, povodom 21.-og marta, Međunarodnog dana šuma |
| **7. Scenario -** strategije učenja i njihov slijed, iskazan, kroz  **aktivnosti učenika** | ***Crnogorski- srpski, bosanski, hrvatski jezik i književnost***(1 čas)  Nakon interpretativnog čitanja slikovnice Kako je šuma dobila most, učenici drugog razreda osmišljavaju i izrađuju kostime i učestvuju u kostimografskoj predstavi, u kojoj glume po ulogama: bukvu, sovu, djetlića, jelu, gljive, lisicu, čudovište drvoždera. Učenici nakon odigrane predstave vode razgovor o ljepoti šume, njenom očuvanju, ugroženosti usljed gradnje, sječe šuma, kisjelim kišama, mjenjanju šume kroz godišnja doba.  Potom biraju centre interesovanja, shodno svojim afinitetima.  U okviru prve aktivnosti prepoznavanja tragova- igre dječjih detektiva, stavljamo fotografije različitih životinja i njihovih otisaka na pod i dajemo djeci mogućnost da sama odluče koji otisak pripada kojoj životinji. Razgovaraju o razlikama u otiscima u odnosu na veličinu, težinu životinje i građu stopala.  Druga grupa učestvuje u projektu *Od sjemenke do stabla*, u okviru kojeg uče kako nastaju i rastu stabla. Razgovaraju o njihovoj važnosti, vrstama drveća koja poznaju. Raspoznaju, unaprijed zajednički sakupljene, listove različitih vrsta drveća.  Treca grupa ucenika donosi sjemenke raznih vrsta drveća koje su pronašli( žireve, kestene…), koje zajedno sadimo u tegle, prate klijanje sjemenke, a potom i rast stabla.  Na kraju časa učenicima prezentujemo putem projektora slajdove sa detaljima iz šumskog života, dok učestvuju u igrici *Vidim- vidim*, gdje grupa koja uoči najvise raznih oblika, životinja i biljaka pobjeđuje.  ***Crnogorski- srpski, bosanski, hrvatski jezik i književnost***(1 čas)  Učenici petog razreda prate dokumentarni film *Zaštita šumskih ekosistema* i vrše razgovor o datoj temi.  U daljem dijelu časa dijele se u dvije grupe koje dobijaju stvaralačke teme za pisanje. Prva grupa izrađuje sastav na temu *Šume- pluća planete*, a druga poetski tekst na temu *Čuvajmo šume*. Nakon izrade tekstova vode debatu, argumentovano iznoseći svoje stavove.  U okviru daljih aktivnosti svaka od grupa piše par posljedica prekomjerne eksploatacije šuma, stavljajući akcenat na širenje zemljišta za poljoprivrednu proizvodnju, nelegalnu sječu, nestanak staništa mnogih divljih vrsta biljaka i životinja, što utiče na smanjenje brojnosti istih.  U okviru završne aktivnosti zapisuju rješenja koja će doprinjeti očuvanju šume visoke vrijednosti. |
| ***Matematika***(1 čas)  Učenici četvrtog razreda prezentacijom putem interneta uočavaju vrste drveća, prepoznaju one koje imaju u svom školskom dvorištu i razgovaraju o njihovim karakteristikama.  Jedna grupa učenika dobija zadatak da tabelarno prikaže vrste zimzelenog drveća, a druga listopadnog.  Razgovaraju o predmetima koje mogu upoređivati, definišu njihove osobine, karakteristike i nazive. Ovim aktivnostima djeca uče kako da brzo i efikasno prikupe podatke.  U daljoj aktivnosti učenici prikupljene podatke predstavljaju putem Carrollovog dijagrama, gdje odgovaraju na pitanja. Kriterijumi koji su obuhvaćeni u ovom primjeru su pol učenika i koja od navedenih vrsta drveća im je omiljena.  Na kraju aktivnosti ispisivanjem stikera evaluiraju temu i aktivnosti časa.  ***Matematika***(1 čas)  Učenici devetog razreda gledaju dokumentarni film u potpisu Nacionalne turističke organizacije Crne Gore o našim prirodnim ljepotama, a potom vrše razgovor na datu temu.  Podjeljeni u dvije grupe izrađuju date zadatke. Prva grupa statistički prikuplja podatke, u okviru udjela šuma u južnom, centralnom i sjevernom dijelu Crne Gore, analizira ih, a potom grafički predstavlja, u cilju boljeg razumijevanja velike količine podataka i odnosa između različitih vrsta podataka.  Druga grupa učenika stubičastim dijagramom predstavlja dio naše zemlje zahvaćen šumama, rijekama, jezerima. Shvataju da se sažimanjem podaci lakše razumiju i efikasnije saopštavaju drugima.  Na kraju časa igricom Semafor, nastavnik dobija povratnu informaciju o tome kako se učenici osjećaju vezano za usvajanje novih vještina, te ključnih kompetencija koje su obuhvaćene lekcijom. |
| ***Engleski jezik***(1 čas)  Učenici drugog razreda razgovaraju o prirodnim ljepotama naše zemlje i o tome šta sve možemo sresti u šumi. Izgovaraju riječi na engleskom jeziku na različite načine: very slowly, very quickly, loudly, quietly.  Svako od učenika crta na kartici po jednu sliku( drvo, šuma, trava, ptica, sunce, nebo) i ispisuju uz nastavničinu pomoć nazive riječi ispod slike.  Zatim slijedi aktivnost *Memory game*, gdje se takmiče u zapamćivanju oslikanih riječi.  Potom slijedi aktivnost u kojoj učitelj dijeli učenicima adresu digitalne igre *Matching pairs*, gdje spajaju slikovne prikaze sa odgovarajućim zvučnim zapisima. |
| ***Priroda***(1 čas)  Učenicu petog razreda posjećuju Centar za posjetioce Nacionalnog parka Biogradska gora i uče o živom svijetu Nacionalnog parka, tokom posjete sade sadnice lipe, bukve i crnog bora, sve u cilju podizanja svijesti o značaju očuvanja šuma i zaštiti životne sredine.  Učestvuju u čišćenju područja oko Nacionalnog parka, sakupljeni materijal po povratku u školu recikliraju i od njega izrađuju reciklažno stablo. Dolaze do zaključka da je reciklaža jako plemenita djelatnost obzirom da se za dobijanje celuloze od koje se proizvodi papir mora isjeći mnogo šuma. |
| ***Biologija***(2 časa)  Učenici razgovaraju o šumskom ekosistemu, vrstama šuma, njihovoj adaptaciji na uslove života i živom svijetu, dolazeći do zaključka da je šuma ne samo idealna ekološka radionica, već i idealno stanište za brojni živi svijet i blagodat za čovjeka.  Diskutuju na temu *Odnos čovjeka prema šumi*, kako kroz istoriju, tako i danas, osvrćući se na uništavanje šuma na račun novih naselja i saobraćajnica, industrijskih pogona, pilana, toplana.  Unutar daljih aktivnosti učenici- istraživači se dijele u tri grupe, i izrađuju radove na sljedeće teme: *Šta ugrožava šume?, Kako šume utiču na okolinu?, Šta ja sam mogu raditi da spasem šume?,* gdje shodno svojim afinitetima biraju način realizacije zadataka: osmišljavaju i prikazuju *Power Point* prezentaciju, pišu sastav ili pak izrađuju pano.Prezentuju radove drugarima i učestvuju u konstruktivnom razgovoru o značaju šuma i posljedicama njihovog uništenja.  Putem vršnjačke procjene učenici međusobno ocjenjuju rad i jedni drugima daju povratne informacije, bazirajući se prevashodno na onome što je kvalitet i afirmativna strana rada, a potom i navođenjem mogućnosti za poboljšanjem. |
| ***Informatika***(2 časa)  U okviru zadatka za domaći rad učenici su podjeljeni u pet grupa shodno broju naših pet nacinalnih parkova, prikupljajući podatke iz različitih izvora( ostalih predmeta, interneta, pisanih izvora i lokalne zajednice) izradili flajere i *Power Point* prezentacije ovih predjela posebne ljepote, značajnih i rijetkih prirodnih pojava.  Grupe učenika međusobno dijele odštampane flajere i prikazuju pripremljene *Power Point* prezentacije pet područja koja imaju status nacionalnog parka: *Lovćen, Durmitor, Biogradska gora, Skadarsko jezero i Prokletije.* Debatuju, razmjenjuju mišljenja i argumentovane stavove, odgovaraju jedni drugima na pitanja i izvode zaključke. U okviru vršnjačke procjene učenici jedni drugima ocjenjuju rad i daju povratne informacije, na taj način kvalitetno razvijajući kritičko i reflektivno razmišljanje, emocionalnu inteligenciju i socijalne vještine. |
| ***Muzicka kultura***(1 čas)  Učenici prvog razreda izrađuju instrumente Orfovog instrumentarijuma, aktivno se uključuju u kreiranju muzike, pjevaju pjesmu *Čuvajmo planetu* uz pratnju.Osjećaju zadovoljstvo zbog stvaranja muzike i kreacije muzičkih dijela. |
| ***Likovna kultura***(1 čas)  Učenici četvrtog razreda, uživajući u ljepoti i svježini šume, crtaju drvo masline, koje im je jedno od omiljenih predmeta likovnog izražavanja. Učestvuju u razgovoru o očuvanju maslinjaka i negativnim posljedicama bespravnog podizanja objekata i svih drugih oblika devastacije.  ***Likovna kultura***(1 čas)  Učenici trećeg razreda izrađuju drvo kroz četiri godišnja doba, gdje podjeljeni po grupama izrađuju cvjetiće, listove različitih boja, razne ukrase koje uklapaju na dijelu predviđenom za određeno doba godine, a potom lijepe na hamer papir, razvijajući motoričku sposobnost i osjetljivost, osjećaj za lijepo, likovno stvaralačko mišljenje i sezibilitet. |
| **8. Nastavni materijali za podučavanje i učenje** | Tekstualni nastavni materijali( tekstovi, članci, sastavi, slikovnice...), fotografije, crteži, slike,dijagrami/grafikoni/tabele, dokumentarni film, PPT prezentacija, flajer, slikovni rječnik, evaluacijski listić za učenike |
| **9. Potrebna materijalna sredstva** (uključujući troškovnik, ako je potrebno obezbjediti finansijska sredstva) | Flomasteri, drvene bojice, tempere, vodene bojice, hamer papir,  geometrijski pribor, računar, internet |
| **10. Očekivani rezultati**  (mjerljivi i dokazljivi, koji proističu iz definiranih aktivnosti) | * Uspješno izrađuju kostime i učestvuju u predstavi po tekstu *Kako je šuma dobila most,* uočavaju važnost i ugroženost šume usljed neplanske gradnje i sječe * Sade u saksijama sadnice o kojima će voditi adekvatnu brigu * Pišu stvaralačke radove na teme: *Šume, pluća planete* i *Čuvajmo šume* izražavajući lične stavove na datu temu, potkrijepljene naučno utemeljenim činjenicama, vodeći računa o oformljenom sistemu: uvod- razrada- zaključak i pravilno obilježenim citatima, kao i glasovnom podudaranju riječi na karaju stihova, raspoređenih u strofe kod pisanja pjesme * Tabelarno i grafički prikazuju statističke podatke na datu temu, uspješno ih kreirajući * Izrađuju slikovni rječnik na temu Šume, u okviru digitalne igre *Matching pairs* spajaju slikovne prikaze sa odgovarajućim zvučnim zapisima, pamte veliki broj oslikanih riječi( *Memory game*) * Tokom posjete Nacionalnog parka Biogradska gora sade sadnice lipe, bukve i crnog bora, podižu kod sebe svijest o značaju očuvanja šuma i zaštite životne sredine( ukoliko zbog epidemije virusa Covid-19 i kasnijeg otvaranja Nacionalnog parka za posjetioce ne mognemo organizovati izlet, cilj nam je da učenici tokom virtuelne posjete Nacionalnom parku uoče važnost očuvanja šumskih ekosistema) * Marljivo čiste područje oko Nacionalnog parka, sakupljeni materijal po povratku u školu recikliraju i od njega izrađuju reciklažno stablo * Izrađuju radove na teme:*Šta ugrožava šume?, Kako šume utiču na oklinu?* i *Sta ja sam mogu uraditi da spasem šume?,* gdje na brojne kreativne, stvaralačke načine stavljaju akcenat na zdravu životnu sredinu kao osnov očuvanja ljudske egzistencije * Uspješno pronalaze na internetu šablone za kreiranje flajera, izrađuju ih i štampaju * Kreiraju prezentacije Nacionalnih parkova Crne Gore u *Power Point*-u * Izrađuju instrumente Orfovog instrumentarijuma, pobuđuju kod sebe kreativnost, maštovitost i umjetničku stvaralačku crtu prilikom kreacije muzičkog dijela * Prilikom crtanja drveta masline pravilno upotrebljavaju sredstva likovnog izražavanja, pronalaze najbolja rješenja za izražavanje svojih umjetničkih ideja, shodno sposobnostima, postižu željene realizacije likovnih zamisli * Kroz radionicu izrade drveta u četiri godišnja doba, učenici ispoljavaju kreativnost, stvaralaštvo, želje, entuzijazam, maštu i timski rad |
| **11.Opis sistema vrednovanja** | * Putem ispisivanja stikera učenici daju mišljenje o času * Igricom Semafor, nastavnik dobija povratnu informaciju o tome kako se učenici osjećaju vezano za usvajanje novih vještina, te ključnih kompetencija koje su obuhvaćene lekcijom * Vršnjačkom povratnom informacijom učenici stiču jasan uvid u svoj rad, kvaliteno urađene zadatke, kao i moguće djelove koje treba poboljšati, sa ciljem unaprijeđivanja rada i rezultata, te ključnih kompetencija učenika |
| **12. Evaluacija** | *Evaluacija se sprovodi nakon implementacije izrađene pripreme na nivou Aktiva razredne i predmetne nastave, u odnosu na zadati opis sistema vrednovanja (uz dokaze, samoevaluacijski obrazac, analizu evaluacijskih listića za učenike).* |

**Napomena: Usljed epidemije virusa Covid-19, kao i otvaranja Nacionalnog parka za posjetioce od maja tekuće godine, nećemo biti u mogućnosti da organizujemo izlet u predviđenom vremenu, već ćemo pomenutu aktivnost organizovati čim se ostvare uslovi za njenu realizaciju. Štiteći sebe i svoje okruženje od širenja pomenutog virusa, Nacionalna turistička organizacija Crne Gore omogućila nam je virtuelno putovanje, oslikavajući specifičnu prirodnu i kulturnu baštinu ovog predjela izuzetne ljepote i vrijednosti.**